Virallinen lehti nro C 279 , 01/10/1999 s. 0051



A4-0255/99 Päätöslauselma Amsterdamin sopimuksen voimaantulon vaikutuksista (neuvostossa 1. toukokuuta 1999 vireillä olevien lainsäädäntöehdotusten luettelo, jossa mainitaan uusi oikeusperusta ja mahdollinen lainsäädäntömenettelyn muuttuminen Amsterdamin sopimuksen voimaantulon vuoksi (C4-0134/99 - SEC(99)0581 - C4-0219/99) Euroopan parlamentti, joka - ottaa huomioon Euroopan yhteisön perustamissopimuksen, - ottaa huomioon 1. toukokuuta 1999 voimaan tulleen sopimuksen Euroopan unionista, - ottaa huomioon komission asiakirjat, jotka sisältävät neuvostossa 1. toukokuuta 1999 vireillä olevien lainsäädäntöehdotusten luettelon, jossa mainitaan mahdollinen uusi oikeusperusta ja mahdollinen lainsäädäntömenettelyn muuttuminen Amsterdamin sopimuksen voimaantulon vuoksi (C4-0134/99 - SEC(99)0581 - C4-0219/99), - ottaa huomioon 20. tammikuuta 1994 antamansa päätöslauselman Euroopan unionista tehdyn sopimuksen soveltamisesta 31. lokakuuta 1993 neuvostossa vireillä olleisiin ehdotuksiin, joiden oikeudellinen perusta ja/tai menettely muuttui sopimuksen voimaantulon vuoksi ((EYVL C 44, 14.2.1994, s. 175.)), - ottaa huomioon parlamentin puhemiehen 13. ja 26. huhtikuuta 1999 päivätyt kirjeet neuvoston puheenjohtajalle Amsterdamin sopimuksen täytäntöönpanosta, - ottaa huomioon oikeusasioita ja kansalaisten oikeuksia käsittelevän valiokunnan mietinnön ja työllisyys- ja sosiaaliasiain valiokunnan, budjettivaliokunnan, kehitys- ja yhteistyövaliokunnan, kalatalousvaliokunnan, liikenne- ja matkailuvaliokunnan, taloudellisten ulkosuhteiden valiokunnan, kansalaisvapauksien ja sisäasiain valiokunnan, tutkimusta, teknologista kehittämistä ja energia-asioita käsittelevän valiokunnan sekä ympäristö-, terveys- ja kuluttajansuojavaliokunnan lausunnot (A4-0255/99), A. on tietoinen siitä, ettei uudessa perussopimuksessa ole siirtymämääräyksiä vireillä olevien päätöksentekomenettelyjen hoitamisesta ja että toimielinten on näin ollen tämän puutteen korjaamiseksi turvauduttava yhteisön oikeuden yleisiin periaatteisiin ja erityisesti: - hyödynnettävä toimielimiä koskevat muutokset parhaalla mahdollisella tavalla toimien uuden perussopimuksen hengen ja kirjaimen mukaisesti omaksuakseen kaikki siinä vahvistetut uudet poliittiset tavoitteet, jotka ovat syynä oikeusperustan ja/tai menettelyn muuttamiselle, - noudatettava Euroopan yhteisöjen tuomioistuimen oikeuskäytäntöön kuuluvaa prosessiekonomian periaatetta, jonka noudattamiseen kuuluvat myös poliittiset velvollisuudet kansalaisia kohtaan, B. ottaa huomioon, että unionin uudet tavoitteet vaikuttavat myös nykyisten säädösten soveltamisalaan ja sisältöön, erityisesti seuraavissa asioissa: - vapauteen, turvallisuuteen ja oikeuteen perustuvan alueen asteittainen toteuttaminen (EY:n perustamissopimuksen uusi IV osasto), johon liittyy henkilöiden vapaata liikkuvuutta, viisumi-, maahanmuutto- ja turvapaikkapolitiikkaa sekä oikeudellista yhteistyötä yksityisoikeudellisissa asioissa koskevien, tähän asti hallitusten väliseen yhteistyöhön perustuneiden ehdotusten suuntaaminen uudelleen yhteisön menettelyjen ja näkökohtien mukaan - aktiiviset toimet kaikenlaisen syrjinnän torjumiseksi (EY:n perustamissopimuksen uusi 12 ja 13 artikla) - ihmisoikeuksien ja perusvapauksien suojaaminen (Euroopan unionista tehdyn sopimuksen 6 artikla) - julkisen toiminnan avoimuus (EY:n perustamissopimuksen uusi 255 artikla) - yksilöiden suojelu (EY:n perustamissopimuksen uusi 286 artikla) - rasismin ja muukalaisvihan torjuntatoimien hyväksyminen (Euroopan unionista tehdyn sopimuksen 29 artikla) - terrorismin, ihmiskaupan, lapsiin kohdistuvan rikollisuuden, laittoman huumausainekaupan, laittoman asekaupan, lahjonnan ja petosten torjuntatoimien hyväksyminen (Euroopan unionista tehdyn sopimuksen 29 artikla) - toimenpiteet, jotka koskevat oikeudellista yhteistyötä yksityisoikeudellisissa asioissa, joiden vaikutukset ulottuvat rajojen yli (EY:n perustamissopimuksen 65 artikla) - yhteisön taloudellisiin etuihin kohdistuvien petosten torjuntatoimet (EY:n perustamissopimuksen 280 artikla) - toimenpiteet, joilla asetetaan ihmisestä peräisin oleville elimille ja aineille sekä verelle ja verituotteille korkeat laatu- ja turvallisuusvaatimukset (EY:n perustamissopimuksen 152 artiklan 4 kohdan a alakohta) - toimenpiteet eläinlääkintä- ja kasvinsuojelualalla (EY:n perustamissopimuksen uuden 152 artiklan 4 kohdan b alakohta), C. ottaa huomioon, että parlamentin on omaksuttava täysimääräisesti perussopimuksessa määrätyt uudet tehtävänsä toimielimenä, erityisesti kun - sovelletaan yhteispäätösmenettelyä - parlamentti osallistuu ensimmäistä kertaa neuvoston päätöksentekoon kuulemismenettelyn mukaisesti (EY:n perustamissopimuksen 65 artikla), D. ottaa huomioon, että yhteispäätösmenettelyssä parlamentti on toinen lainsäädäntövallan käyttäjä neuvoston lisäksi ja tämän kanssa yhteisesti (poliittisessa ja oikeudellisessa) vastuussa kyseisestä säädöksestä ja että sen osallistuminen säädöksen muotoilemiseen ja siitä päättämiseen on tulosta aivan erilaisesta toimielinten välisestä tasapainosta kuin perussopimuksissa muille lainsäädäntömenettelyille, joista neuvosto on viime kädessä vastuussa, määritellystä tasapainosta, E. ottaa huomioon, että Amsterdamin sopimuksen voimaantulo tuo mukanaan kolmentyyppisiä muutoksia neuvostossa vireillä oleviin lainsäädäntöehdotuksiin: - oikeudellisen kehyksen muuttuminen unionin uusien tavoitteiden vahvistamisen seurauksena (esim. EY:n perustamissopimuksen IV osasto) - oikeusperustan muuttuminen menettelyn kuitenkaan muuttumatta (esim. 100 a artiklaan perustuvan ehdotuksen on nyt perustuttava 152 artiklaan, koska se liittyy kansanterveyteen) - lainsäädäntömenettelyn muuttuminen (esim. liikennepolitiikan alalla 75 artiklasta (yhteistoiminta) on tullut 71 artikla (yhteispäätös)), F. katsoo, että näissä kolmessa tapauksessa lainsäädäntömenettelyn tulee alkaa perussopimuksen tullessa voimaan, jos perussopimukseen tehty muutos muuttaa säädöksen luonnetta ja jos parlamentilla on olennaisesti erilainen osuus lainsäädäntömenettelyssä (esim. uudet yhteisön toimivaltaan kuuluvat asiat tai yhteispäätösmenettelyn käyttöönotto), G. ottaa huomioon poikkeukselliset poliittiset olosuhteet, joissa sopimus tuli voimaan: komissio oli juuri eronnut ja Euroopan parlamentti piti viimeisen täysistuntonsa ennen 13. kesäkuuta 1999 pidettäviä parlamentin vaaleja, H. ottaa huomioon, että joissakin tapauksissa, joihin sovelletaan yhteispäätösmenettelyä, perussopimuksessa määrätään talous- ja sosiaalikomitean ja alueiden komitean pakollisesta kuulemisesta ja että tällä kuulemisella on oikeudellisten seuraustensa lisäksi merkittäviä poliittisia vaikutuksia, sillä kaikki osapuolet, joita asia koskee, pääsevät näin osallistumaan entistä enemmän yhteisön säädösten laatimiseen; toisena lainsäädäntövallan käyttäjänä parlamentti valvoo velvollisuuksiensa mukaan, että tätä menettelyä noudatetaan täysimääräisesti, I. ottaa huomioon, että toimielinten olisi kansalaisten etua ajatellen ja lojaalin yhteistyön periaatetta noudattaen määrättävä niitä säädöksiä koskevasta nopeutetusta menettelystä, joihin sovelletaan yhteispäätösmenettelyä perussopimuksen tultua voimaan, edellyttäen kuitenkin, että näillä säädöksillä on huomattavaa poliittista merkitystä ja että Euroopan parlamentin oikeuksia sekä oikeusvarmuuden periaatetta noudatetaan, J. ottaa huomioon, että koska unionilla on vain rajoitettu erityistoimivalta, kaikkien yhteisön säädösten on perustuttava johonkin perussopimusten määräykseen, jossa sille annetaan valtuudet toimia asiassa ja jossa mainitaan, mitä menettelyä on noudatettava; ottaa huomioon, että tuomioistuimen oikeuskäytännön mukaan säädöksen oikeusperusta on valittava sellaisten objektiivisten seikkojen perusteella, joita voidaan valvoa oikeudellisesti, K. ottaa huomioon, että kaikki yhteisön säädökset on hyväksyttävä sen menettelyn mukaisesti, josta on määrätty aiheellisen oikeusperustan muodostavassa määräyksessä, sellaisena kuin se on voimassa säädöksen hyväksymishetkellä; 1. Panee merkille komission antamat lainsäädäntöehdotukset ja pitää yleissääntönä sitä, että yhteispäätösmenettelyn piiriin siirtyvien lainsäädäntöehdotusten käsittely alkoi 1. toukokuuta 1999; 2. Katsoo, että nykyisessä poliittisessa tilanteessa, jossa neljäs vaalikausi on loppumassa, olisi aiheellisempaa, että seuraava parlamentti vahvistaisi suurimman osan kannoista, jotka on hyväksytty yhteispäätösmenettelyksi kehittyneiden lainsäädäntömenettelyjen yhteydessä; 3. Katsoo kuitenkin, että erityisesti kiireellisten yhteispäätösmenettelyssä päätettävien lainsäädännöllisten asiakirjojen yhteydessä voitaisiin käyttää nopeutettua menettelyä (täytäntöönpano jo toukokuun 1999 istunnossa) niiden saattamiseksi päätökseen, kunhan seuraavat edellytykset täyttyvät: - komissio antaa parlamentille ja neuvostolle lainsäädäntöehdotuksen EY:n perustamissopimuksen 251 artiklan mukaisesti - parlamentti vahvistaa ensimmäisen käsittelyn lausuntonsa, jonka se antoi ennen sopimuksen voimaantuloa - neuvosto vahvistaa yhteisen kantansa tai hyväksyy tarvittaessa säädöksen, jos se on valmis hyväksymään parlamentin tarkistukset - parlamentti hyväksyy mahdollisesti yhteisen kannan (251 artiklan 2 kohdan a alakohta) - lopuksi kuullaan tarvittaessa tilintarkastustuomioistuinta, talous- ja sosiaalikomiteaa ja alueiden komiteaa poikkeuksellista menettelyä käyttäen; 4. Pitää myönteisenä, että komissio on sitoutunut välittämään muutetut ehdotukset mahdollisimman nopeasti ottaakseen erityisesti huomioon kannat, jotka parlamentti ja neuvosto ovat esittäneet aiemmin muiden lainsäädäntömenettelyjen yhteydessä; 5. Vahvistaa poliittisen tahtonsa tehdä lojaalisti yhteistyötä muiden toimielinten kanssa yhteispäätösmenettelyn ensimmäistä vaihetta täytäntöönpantaessa, siten kuin siitä on määrätty EY:n perustamissopimuksen 251 artiklan 2 kohdassa; 6. Muistuttaa, että erityisesti silloin, kun on kyse sosiaali-, energia-, ympäristö- ja liikennepolitiikkaan kuuluvista asioista, yhteispäätösmenettelyssä määrätään alueiden komitean tai talous- ja sosiaalikomitean kuulemisesta, ja pyytää, että nämä voisivat lojaalin yhteistyön hengessä ilmaista kantansa mahdollisimman aikaisessa vaiheessa; 7. Varaa itselleen oikeuden esittää kantansa myöhemmin, etenkin silloin, kun on kyse asiakirjoista, joista komission on esitettävä muutettu ehdotus muun muassa siksi, että sovelletaan uutta oikeusperustaa (esim. 152 artikla); 8. Kehottaa komissiota vapauteen, turvallisuuteen ja oikeuteen perustuvaan alueeseen (EY:n perustamissopimuksen IV osasto) liittyviä lainsäädäntöehdotuksia tehdessään ottamaan asianmukaisesti huomioon kyseisten säädösten luonteen muuttumisen; 9. Ottaa huomioon edellä mainittuun komission asiakirjaan sisältyvät oikeusperustaa ja/tai menettelyä koskevien muutosten suuntaviivat, jollei sen työjärjestyksessä annettujen oikeusperustojen käsittelemistä koskevien määräysten myöhemmästä soveltamisesta tiettyihin ehdotuksiin muuta johdu; 10. Kehottaa puhemiestään välittämään tämän päätöslauselman komissiolle, neuvostolle, tilintarkastustuomioistuimelle, alueiden komitealle, talous- ja sosiaalikomitealle sekä jäsenvaltioiden hallituksille ja parlamenteille.